als_Latn dik_Latn sag_Latn
Pas mbledhjes së grupit parlamentar të Partisë Demokratike, kreu i saj Basha ka dhënë një deklarat për shtyp. Basha ka premtuar reformimin e kësaj force politike dhe hapje, ndryshime që sipas tij do të afrojnë të gjithë të zhgënjyerit.
‘Kam marrë me qindra mesazhe, inkurajimi dhe shprese. Unë e kuptoj dyshimin e një shoqërie të zhgënjyer thellë me politikën. Dua t’i siguroj se ndryshimi i PD, hapja e saj do jenë të vërteta, të besueshme dhe të pakthyeshme.
Makiazhet do minonin jo vetëm besueshmërinë dhe shanset për ndryshim pozitiv. Bashkë me ta do ndërtojmë një proces se ndryshimi do jetë i vërtetë tek i cili mund të besojnë’– tha Basha.
Më tej në deklaratën e tij Basha theksoi se me hapjen e partisë rotacioni politik bëhej realitet dhe do sillte shpresë e demokraci për shqiptarët.
‘Proçesi është i vështirë, por do t’ja dalim që PD të kthehet në lumin e shpresës për çdo shqiptar që do të jetojë dhe ndërtojë jetën e tij këtu. Mundësi jo vetëm për një grup njerëzish, por për një Shqipëri që ofron shanse për të gjithë.
Proçesi ka qëllim hapjen e PD për këdo që është gati për një udhëtim që ka pikëmbërritje jo vetëm rotacionin, një politikë në shërbim të njerëzve, jo në shërbim të elitës. Do ta nisim brenda PD, do ta kthejmë në parti të shqiptarëve. Me rregullat, normat, parimet tona do japim garanci me vepra që nesër do ndryshojmë Shqipërinë.’
als_Latn als_Latn als_Latn als_Latn als_Latn als_Latn